Dossier word saamgestel oor Birdeiland-bewerings | Maroela Media
'n Dossier word saamgestel na aanleiding van inligting wat een van die skrywers van Die seuns van Bird Island-boek ná die publikasie van dié omstrede boek ontvang het.
Die uitgewer, Tafelberg Uitgewers, het Dinsdag 'n verklaring namens Chris Steyn uitgereik.
Steyn, 'n voormalige ondersoekende joernalis, en Mark Minnie, 'n oudspeurder, beweer in Die seuns van Bird Island dat drie voormalige ministers van die Nasionale Party in die 80's by pedofilie betrokke was. Skaars twee weke ná die boek se bekendstelling is Minnie dood aangetref op 'n vriend se kleinhoewe in Theesecombe aan die buitewyke van Port Elizabeth. Hy is met 'n skietwond aan sy kop en 'n vuurwapen langs hom gevind. 'n Selfmoordbrief is op die toneel gevind.
"Dit was Minnie se laaste wens dat slagoffers en mense met meer inligting na vore sal kom en dat daar 'n behoorlike ondersoek sal wees," sê Steyn in die verklaring. "Hy wou hê die stemme van die slagoffers moet gehoor word. Kom ons maak sy laaste wens waar. Enigiemand met inligting oor die seuns van Bird Island kan 'n e-pos aan ons stuur by [email protected]."
Aan Steyn het hy geskryf:
"Die jammerlike krete van die seuns van Bird Island spook die afgelope 31 jaar by my.
Uiteindelik is hulle storie bekend.
Chrissy, moenie nou opgee nie. Jy is amper daar.
Geen staatsamptenare wat jou hierdie keer verhinder om ondersoek in te stel nie."
Steyn sê dit was Mark Minnie se laaste woorde aan haar. "Dit kom uit 'n brief wat kort voor sy dood geskryf is. Hy het dit sy 'laaste skryfstuk' genoem. Hier is my antwoord:
Ek sal aanhou.
Jy het dit geweet.
Ek wens net jy kon hier gewees het om saam met my deur al die nuwe leidrade te werk.
As jy net nog kon gelewe het om te sien watter inligting en ongelooflike bevestiging ons gekry het sedert die boek uitgegee is.
Jy sou uiteindelik 'n mate van vindikasie gevoel het.
Maar ek het goeie nuus, Mark. Daar is reeds genoeg om 'n nuwe dossier te begin saamstel. Wanneer ons gereed is, sal ons dit oorhandig vir verdere optrede. Dit is al wat jy ooit wou hê. 'n Behoorlike ondersoek.
Maar jy hoef jou nie meer daaroor te bekommer nie.
En niemand gaan hierdie dossier steel nie.
Die boek vertel die verhaal van "visvanguitstappies" wat glo deur voormalige minister Magnus Malan, die welvarende sakeman Dave Allen (wat in die ouderdom van 37 sy eie lewe geneem het), en voormalige minister van omgewingsake John Wiley gereël is. Wiley het in die ouderdom van 60 ook sy eie lewe geneem, net weke nadat Allen dood aangetref is met 'n soortgelyke skietwond aan sy kop.
Volgens die boek het Malan, Wiley, Allen en nog 'n voormalige minister, wat steeds leef, jong seuns na Bird-eiland naby Port Elizabeth geneem waar die minderjariges na bewering verkrag en seksueel aangerand is.
Lees alle vorige berigte oor Die seuns van Bird Island op Maroela Media.
Wat!!!??!! Hulle moes behoorlik ondersoek het vóoór hul n boek uitgegee het. Baie min bewyse, baie min getuies.
Ek dag hy is vermoor en het die briewe onder baie druk geskryf? Per die media het selfs Jacques Pauw geglo dat dit moontlik was. Dit was toe wyd berig.
Jo kan nie glo die ou het toe selfmoord gepleeg nie, die brief is darem getik. Weet nie so mooi van hierdie een.
Ek wil graag glo die boek is ñ storieboek, maar ongelukkig het die NP te veel vir die naiewe mense gelieg in daardie tyd! Ook is hier te veel toevalligheid ter sprake wat jou twee laat dink! Kom ons hoop die waarheid sal hoogty vier!
Julle moet verseker en julle kan dit nie eers verseker met die hawe registers dat slegs daardie persone op die eiland was en die Emily Hobhouse EN Maria van Riebeeck, spes magte ingebring en lede van die BSB. Ek gaan hulle gatte skop. Van wanneer af is hierdie regering gemagtig om kadawer verhore te hou? Dit is my voorreg? ?